《暮登太白楼望岱宗题》
明代·胡应麟

阑干十二挂城头，百尺飞甍暮霭收。醉客千秋曾上坐，词人万里一登楼。

天门月并长庚出，日观云吞大海流。屈指蟠桃归曼倩，骑鲸八极问离愁。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。